钦定古今图书集成/方舆汇编/职方典/第1538卷 > 《双明洞记》明·徐樾
## 钦定古今图书集成/方舆汇编/职方典/第1538卷 > 《双明洞记》明·徐樾

“樾。按考毕事之日，州守莫子赞、漆子登及守备谢钦
以游观请，愿半日留为山洞光予一笑而往。抵洞苍
然，两山夹道，下有寒泉，注为澄潭，怡然我怀。从者曰：
‘未也。白石壁立，半折崖侧，下有通径劈窦，圆如满月，
奇哉洞也’！”从者曰：“‘未也’。缘门以入，小径夹崖，前峰屼
嵂苍碧，潭流穿石，折而西回。又一方渚，磷磷有声，云”
气覆面，静观山色，山影沉澄如镜，东西风日相射，南
北缭绕，石盘如盖，衍土一区，可坐可怡。往百步馀，而
兴入风泉云壑之外矣。顾崖间石笋数尺，形类妆点
佛坐虚可容，背傍婉曲，侍童环立者可数人，俯皆平
石樾欣然据笋而坐其巅莫子漆子左，谢子右席平
石也。小子者数人，负歌而前，命之歌予盼流泉而莫
测其往。小子再歌，予再和之。莫子伐木节以击水石，
泠然交奏好音。徐子颓然发浩歌，童冠者八士抠衣
而进立。斯须间歌《湛露》。前溪横小梁，渡涉者莫子起
以请曰：“渡此则双明矣。”徐子临水却顾，步小桥微吟，
半听流泉之漱。穿石洞，援步而登，六七步间，恍然光
敞堂壁四周洞开，一面以吐日月，上圆下方，奇伟一
室，环壁灵异，莫穷变态。徐子中坐而四顾焉，转而忘
其美。隔水鼓吹，几希奏雅，而歌者继作。二三子列席，
酌旨酒，俎杂山肴，有事于奔走，数十人环“崖而侍者
翼如也。山水之奇，足以洗心如是，夫谁谓其娱于观
听之美而已哉？”乘酒话言，方极怀抱，葛衣轻飘，山色
半黯，红光入水。起视邮人，秉燎《束楚》，以继《夜游》。揖二三子，起赓再歌。凛乎其不可留矣